[{"text_idx": "#000000", "text": "Linnud viisid Raeku\u0308la lapsed loodust kuulama"}, {"text_idx": "#000001", "text": "U\u0308ha enam ra\u0308a\u0308gitakse ta\u0308napa\u0308eval keskkonnateadlikkuse suurendamisest nii laste kui ka ta\u0308iskasvanute seas. Kodukoha loodusest la\u0308htuvalt sai Pa\u0308rnu Raeku\u0308la lasteaia ru\u0308hmade nimetusteks valitud kuue levinud linnu rahvapa\u0308rased nimetused: Va\u0308rvukesed, Siisikesed, Sirtsukesed, Siidisabad, Kullalinnud ja O\u0303nnelinnud."}, {"text_idx": "#000002", "text": "2011. aasta kevadel sai Raeku\u0308la lasteaed SA Keskkonnainvesteeringute Keskuselt rahastuse keskkonnahariduslikule projektile \u201cLinnud viivad meid loodust kuulama\u201c. Projekti eesma\u0308rkideks oli o\u0303ueo\u0303ppe aktiivne rakendamine, kodukoha looduse va\u0308a\u0308rtustamine, keskkonda ja loodushoidu va\u0308a\u0308rtustav o\u0303ppe- ja kasvatusto\u0308o\u0308 ning laste, pedagoogide ja vanemate keskkonnateadlikkuse suurendamine."}, {"text_idx": "#000003", "text": "2011. aasta septembrist 2012. aasta juunini toimus projekti raames mitmeid u\u0308ritusi.\nAvau\u0308rituseks oli 23. septembril toimuv laste ja vanemate u\u0308hine va\u0308ljaso\u0303it Kabli linnuvaatlusjaama. O\u0303ppepa\u0308eval osales 29 last Kullalindude ja O\u0303nnelindude ru\u0308hmast ning 18 lapsevanemat. Koos vaadeldi merea\u0308a\u0308rsel o\u0303pperajal loodust ja kuulati linnulaulu."}, {"text_idx": "#000004", "text": "Linnujaama jo\u0303udes tutvustas ornitoloog lastele linde, ra\u0308a\u0308giti lindude ro\u0303ngastamisest ja lindude ra\u0308ndest. Lapsed la\u0308bisid koos vanematega lu\u0308hikese matkaraja, kus nad said uusi ja huvitavaid teadmisi lindude elust rannaniidul ja metsas ning uurida-vaadelda la\u0308hemalt lindude pesakaste. Vahelduseks ma\u0308ngiti mo\u0303ni po\u0303nev lindude teemaline liikumisma\u0308ng.\nSeeja\u0308rel suunduti RMK Kabli looduskeskusesse, kus na\u0308idati mudilastele lindude teemalist fotoesitlust.\nPo\u0303nev ja tegus hommikupoolik Kablis lo\u0303ppes u\u0308hise piknikuga lo\u0303kkeplatsil. Uusi teadmisi lindude elust ja po\u0303nevust said nii lapsed kui ka nende vanemad."}, {"text_idx": "#000005", "text": "Kevadel toimusid lastele jutuvestja Piret Pa\u0308a\u0308ri muinasjututunnid. Muinasjuttude teemaks olid linnud. Lo\u0303unasel ajal oli koolitus o\u0303petajatele muinasjuttude vestmisest ja jutupanga loomisest.\nJutupanga loomisel olid osalejad nii o\u0303petajad kui ka lapsed koos vanematega. Jututubadevahelisel ajal oli vo\u0303imalus ru\u0308hmades laste ja vanemate u\u0308histo\u0308o\u0308na kirjutada jutukesi lindudest. Usina u\u0308histo\u0308o\u0308 tulemusena valmis linnuteemaline jutupank."}, {"text_idx": "#000006", "text": "Projekti raames koostasid o\u0303petajad Merike Palgino\u0303mme no\u0303uannetele tuginedes iga ru\u0308hmanimetusele vastava linnu teemalise juhendmaterjali. Valminud jutupanga ja juhendmaterjaliga on ko\u0303igil huvilistel vo\u0303imalus tutvuda Raeku\u0308la lasteaia kodulehel.\nSamuti andis projekt vo\u0303imaluse soetada o\u0303ppevahendeid: na\u0308itlik o\u0303ppematerjal lindude tundmao\u0303ppimiseks, binoklid, lindude talviseks toitmiseks ja so\u0308o\u0308giharjumuste ja\u0308lgimiseks so\u0308o\u0308gimajad ning kuus pesakasti. Endine Raeku\u0308la lasteaia o\u0303petaja Karin Peetsalu valmistas kaks riidest raamatut, mille vaatamisel ja kasutamisel on vo\u0303imalik rakendada eri meeli.\nLasteaia looduso\u0303pperaja kuus vaatluspunkti said projekti tulemusel lastepa\u0308raselt kujundatud puust ta\u0308hised. Nendel on kujutatud Raeku\u0308la lasteaia ru\u0308hmanimetustes olevaid linde ja punktides saab korraldada aktiivo\u0303ppetegevusi."}, {"text_idx": "#000007", "text": "1. juunil, lastekaitsepa\u0308eval ta\u0308histati lasteaia o\u0303uealal projekti lo\u0303ppu keskkonnaalase perepa\u0308evaga \u201eLinnud ja loodus meie u\u0308mber\u201c. Perepa\u0308eval oli igal lapsel vo\u0303imalus koos vanemaga osaleda lindude teemalistes aktiivo\u0303ppe tegevustes, mis viidi la\u0308bi kuues ta\u0308histatud vaatluspunktis.\nNa\u0308iteks oli u\u0308heks u\u0308lesandeks lasteaia o\u0303uealal lindude pesakastide leidmine ja loendamine. Kompimiskotikesest tuli u\u0308les leida lindude suled. Samuti sai la\u0308bi takistuste veeretada lindude mune jne.\nEnne rajale asumist sai iga laps kaasa perepa\u0308eva kaardi, kuhu tuli iga vaatluspunkti la\u0308bimise eest koguda tempel. Lo\u0303petuseks oli ko\u0303igile lastele u\u0308ks magus u\u0308llatus. Perepa\u0308eval tutvustati lapsevanematele ko\u0303iki projekti ka\u0308igus muretsetud o\u0303ppematerjale.\nTagasiside u\u0308ritusest oli va\u0308ga positiivne. Vanemad arvasid nii: veel rohkem sellesarnaseid u\u0308ritusi, va\u0308ga tore oli; tore oli, veel loodusma\u0308nge; va\u0308ga tore mo\u0303te ja teostus; va\u0308ga lahe oli, selliseid u\u0308ritusi vo\u0303iks veel olla; kena hariv u\u0308ritus.\nKo\u0303ikide osalejate ja u\u0308rituse korraldajate positiivne tagasiside innustab edaspidi lasteaeda koos vanematega korraldama u\u0308hiseid u\u0308ritusi lasteaia o\u0303uealal."}, {"text_idx": "#000011", "text": "Haridusportaal.ee \u2013 Lasteaiajuhile, koolijuhile, firmajuhile\nSinamina.ee \u2013 koolitused, no\u0303ustamine, murekirjad"}]